38 Magnetkis. 



10. Magnetkis (Pyrrhotin). Fé lt S l9 . 



Krystalliserer heksagonalt i den holoedriske Klasse. De almindeligste 

 Flader er: Basis c, Prismet m, og en eller flere Pyramider \z o.a.). 



Krystaller er temmelig sjeldne; oftest findes Mineralet i kornede Masser. 



Magnetkisen er metalglinsende , uigennemsigtig; Farven er bronzegul 

 til kobberrød, anløbende med tombakbrun Nuance. Stregen er graalig sort. 



Ufuldkommen Spaltelighed efter Prismefladen ; ofte findes der udpræget 

 skalformig Afsondring efter Basis. Haardhed 3 — 4; Vægtfylde 4.5 — 4.6. 



Karakteristisk er, at Mineralet er magnetisk, endogsaa polarmagnetisk, 

 dog i langt ringere Grad end Magnetjernsten. 



Magnetkis forandres ikke ved Ophedning uden Luftens Adgang; med 

 denne afgiver den Svovlsyrlingdampe. Den er opløselig i Saltsyre under Ud- 

 vikling af Svovlbrinte og Udskillelse af Svovl. 



Det ejendommelige Forhold, at der er mere Svovl, end hvad der stemmer 

 med Sammensætningen Fe S, forklares maaske lettest ved at der findes op- 

 løst Svovl eller Svovlkis i Mineralet; i saa Fald bortfalder enhver Forskel 

 mellem Magnetkis og Troilit. 



Magnetkisen findes i mindre Mængde som accessorisk Bestanddel i ældre 

 Eruptivbjergarter, som Syenit m. т., ogsaa i kornet Kalk. I større Mængde 

 findes den som linseformede Masser i krystallinske Skifere sammen med 

 Svovlkis, Kobberkis og Blyglans. 



I Grønland har Magnetkisen allerede været kendt fra Giesecke's 

 Tid ; det findes kim paa faa Lokaliteter og for det meste kun i 

 ganske ringe Mængde. Forekomsterne paa Disko frembyder 

 særlig stor Interesse, da Mineralet her er fundet udskilt i Basalt. 



Umaiiak Distrikt. 



Storø (Giesecke 1811, Rink). 



Giesecke: Rejse, Pag. 235. 

 Rink: Nord-Grønland, Pag. 46. 



Giesecke omtaler, at der ved Akia findes store Mængder af 

 en magnetisk Jernmalm sammen med Hornblendeskifer ; hermed 

 menes muligvis den samme Magnetkis, som Rink omtaler fra 

 Øens nordøstlige Side, hvor den ligger nedrullet i Form af 

 Blokke af en Alens Mægtighed. Den findes der ledsaget af 

 Glimmer og Kvarts. 

 lim a nat s i а к (Rink). 



Herfra findes kun et enkelt Stykke paa 1 Dm. uden Led- 

 sagelse af andre Mineraler. 



